Luettelo televisiosarjan Pasila hahmoista
Yksittäisiä rikollisia ja henkilöitä pienissä rooleissa > Kolmas tuotantokausi

| Kuva | Henkilö | Jakso | Tietoa |
| --- | --- | --- | --- |
|  | Kehitysmaatutkija   Mies, joka ei välitä paskaakaan | Repomies, kunnon mies | Kehitysmaatutkija ja mies, joka ei välitä paskaakaan ovat keskustelemassa Kontiovaaran ohjelmassa kehitysmaista. |
|  | Jupe the Kallonmurskaaja | Repomies, kunnon mies | Jupe the Kallonmurskaaja on entinen rikollinen, joka oli vankilassa samaan aikaan kuin Jeppe Salonius. Vankilatuomion jälkeen Kallonmurskaaja on elänyt vaatimattomasti ja tehnyt töitä saavuttaen korkeamman elintason. Kallonmurskaajan nimi juontuu siitä, että hän on tapaturma-altis. |
|  | Pankinjohtaja | Repomies, kunnon mies | Pankinjohtaja on Jeppe Saloniuksen ryöstämän pankin johtaja. Hän myöntää, että Salonius jätti rahasaaliin tuulikaappiin, mutta pankin siivooja heitti pussin roskikseen. |
|  | Tero Haaranen | Pöysti prosaistina | Tero Haaranen on 12-vuotias ihmelapsi, joka on nuorin shakin Suomen mestari ja steppauksen Pohjoismaiden hopeamitalisti. Lisäksi hän osaa soittaa pianolla Shostakovitshin Kuudennen. |
|  | Huumevalistaja Paatinen | Päihdevalistajat | Paatinen pitää kouluissa huumevalistusta räppäämällä niistä ja oli vähällä tehdä samoin Pasilan poliisiasemalla kertoessaan huumeesta nimeltä M-20. |
|  | Saksala | Päihdevalistajat | Saksala on poliisiasemien lakkautamisesta vastaava virkamies. Mutta hän yleensä päättää asioista sen perusteella miten ihmiset keskustelupalstoilla suhtautuvat niihin. |
|  | Mainostoimisto Buddha | Päihdevalistajat | Mainostoimisto Buddha oli Suomeen juuri tuotujen M-20-huumeiden ensimmäinen uhri. Juhlissa myös ihmis- ja arvojohtaja Sasu (istuu kuvassa oikealla) oli vähällä hukkua pallomereen. Palkattuaan Pöystin Buddhaan, he antoivat tälle tehtäväksi suunnitella mainoksen vesipullolle, jonka on suunnitellut Kotiteollisuus-yhtyeen basisti, mutta eivät pitäneet hänen ideoistaan. |
|  | Mies ja hänen äitinsä | Ikuinen liekki | Mies ja hänen äitinsä asuvat osoitteessa Liljakatu 2. Heidän talonsa roskakatos poltettiin kahdesti. He kuuluvat myös taloyhtiön hallitukseen ja valittavat aina siitä, miten lintukoto rikkoontuu. |
|  | Rane Partanen | Ikuinen liekki | Rane Partanen on entinen tuhopolttaja, joka polttaa nykyään vain omia tavaroitaan. |
|  | Jusu Mutkanen | Ikuinen liekki | Jusu Mutkanen on pyrofiili. |
|  | Viljo Koivunen | Ikuinen liekki | Viljo Koivunen on tuhopolttaja. Aina kun hän sytyttää jotain, hän aluksi väittää, ettei tehnyt sitä ja lisäksi hänellä on piilossa kymmenittäin sytyttimiä. |
|  | Mika | Ikuinen liekki | Mika asuu Liljakatu 2:ssa ja on saanut valituksia, poltti hän tupakkaa missä tahansa ja päätti kostona polttaa talon roskakatoksen. Mika nähdään myös jaksossa "Brasilian pojat". |
|  | Veijo Hietala | Ikuinen liekki | Veijo Hietala on matkimisilmiöiden tutkija ja muistuttaa ulkonäöltään oikeaa Veijo Hietalaa, joka on Turun yliopiston elokuvatutkimuksen lehtori. |
|  | Raine Makkulan ehdonalaisvalvoja | Karrelle palanut enkeli | Raine Makkulan ehdonalaisvalvoja on huomannut miten Andy Suonsilmä musiikki saa Raine Makkulan riehaantumaan. |
|  | Helsingin herrat | Karrelle palanut enkeli | Helsingin herrat ovat sosiaalitanttojen, Etelän Median ja hyysääjätuomareiden muodostama seurapiiri, joka "sumuttaa kansalaisia ja paavoo yhteiskunnan pohjasakkaa" Tuusulassa sijaitsevassa norsunluutornissa järjestetyissä juhlatilaisuuksissa. |
|  | Mäkelän vaimo | Jyrsijä 2000 | Mäkelän vaimo yrittää vakuuttaa miehensä siitä, että Mutikkala on huijari. Hänen aitinsäkin hävisi rahat Mutikkalalle. |
|  | Sami Kukkonen | Jyrsijä 2000 | Sami Kukkonen on mies, joka menetti Mutikkalan edellisessä huijauksessa koko omaisuutensa ja on pukeutunut nykyään tynnyriin, jota hän pitää kaupungin parhaana tynnyrinä. |
|  | Kasarminkadun pankkirosvot | Pöystin 15 minuuttia | Kasarminkadun pankkirosvot yrittivät ryöstää Kasarminkadun pankkia, mutta epäonnistuivat, kun Pöystin suututtamina ampuivat vahingossa kattoa, joka romahtaa. |
|  | BB-Pauli | Pöystin 15 minuuttia | BB-Pauli on Big Brother-kilpailusta pudonnut mies, joka ärsyyntyy helposti. Perso limsalle. |
|  | Sunnari | Pöystin 15 minuuttia | Sunnari on iltapäivälehden toimittaja, joka kirjoittaa ylös vastauksista vain ensimmäiset sanat. |
|  | Jyrki Niiranen | Pöystin 15 minuuttia | Jyrki Niiranen on kolumnisti, jota ei oikeastaan paljon julkkisten hehkutus mediassa kiinnosta. Hän ei jaksa lukea edes omia kirjoituksiaan. Hän tietää myös, että yksi keino päästä julkisuudesta eroon on ilmoittaa opiskelevansa lähihoitajaksi. |
|  | Jusu Leppä | Lahko | Jusu Leppä on rock-muusikko ja Suomen Agnostikkoyhdityksen puheenjohtaja. Hänen mielestä Jumala on meemi. |